Ego Galterus, Dei gratia Lingonensis episcopus, que per manum nostram facta sunt, presentibus et futuris nota fieri volo, quod scilicet Rainaldus Coldarum ejusque filius Girardus, dederunt in elemosinam Deo et Sancte Marie de Albaripa quidquid clamabant vel habebant infra finagium d’Arclofrait, absque ulla retentione. Item Teboldus de Montsalion et ipse dedit domui Alberipe per manum nostram quicquid habebat vel clamabat ad Arclofrait vel quicquid ibidem aliquis ab eo tenebat, tam in decima quam in alia qualibet possessione. Hec omnia data sunt in elemosinam Deo et Sancte Marie de Albaripa per manum nostram, anno ab incarnatione Domini M°C°LX°V°.